Aubrac (País) - Wikipèdia

# Aubrac (País)

### Un article de Wikipèdia, l'enciclopèdia liura.

Aubrac prèp de Nasbinal

Aubrac es un platèu d'origina volcanica del massís central.Es despartit entre Gavaudan, Roergue e Auvèrnha e Losera, Avairon e Cantal.

## [Modificar] Delimitacion

Se Aubrac es plan tipat tan culturalament coma pels paisatges a pas cap d'unitat istorica. Foguèt totjorn despartit entre Auvèrnha (per una pichòta part), Roergue e Gavaudan als quals succedèron Cantal, Avairon e Losera. Lo punt d'encontra dels tres païses es la Crotz dels tres avesques.

L'Aubrac "pregond" es lo del naut platèu erbós, deboscat a l'edat mejana ont se tròban las estivas e qualques vilatges coma Nasbinal. Mas a l'oèst coma a l'èst los cantons granitics e mai boscarrut de Laguiòla o Aumont d'Aubrac son tanben considerat coma part d'Aubrac e fan transicion amb la Viadèna e Marjarida.

Al sud lo platèu davala plan bruscament cap a la val d'Òlt.

## [Modificar] Istòria

## [Modificar] Geografia e geologia

L'altitud mejana es compresa entre 1000 m e 1400 m, e los punts culminants ne son los Trucs d'Aubrac (1440 m) e lo Senhal de Malhe Biau (1469 m). Lo clima es un clima montanhòl rude amb temperaturas fredas e fòrça nevadas e ventadas l'ivèrn.

L'istòria geologica d'Aubrac es comuna amb la dels autres cantons granitics del massís central. En -40 Ma lo vièlh sòcle granitic (granit de Marjarida, vièlh de -300 Ma) se tròba joslevat per l'orogenesa pirenenca. Entre -8 Ma e -6 Ma lo volcanisme i es actiu e se constituís la zòna centrala basaltica del replanat, la mai nauta. Enfin Aubrac foguèt cobert per de glacièrs al quaternari qu'arrasèron lo replanat.

## [Modificar] Idrologia

Aubrac mena sas aigas pas que al bacin de Garona que siá per Òlt (los rius del Sud e Sud-oèst del replanat) o per Trueire (oèst, èst, centre e nòrd del replanat). Lo riu màger que a la font sus Aubrac es Bès, orientat sud-nòrd e qu'amassa las aigas del replanat central.

Aubrac es conegut per sos lacs e laquets d'origina glacària (Lac de Sant Andeòl, Lac de Bòrn, Las de Salhens, Lac de Sovairòl).

## [Modificar] Comunas d'Aubrac

## [Modificar] Luòcs d'Aubrac

crotz dels tres avesques

Vista del platèu costat avaironés | Vista d'un buron | Lo vilatge d'Aubrac e los trucs | Vista anivolada d'un buron .

Recuperat(ada) de "http://oc.wikipedia.org../../../a/u/b/Aubrac_%28Pa%C3%ADs%29_9a6b.html"

Categorias: Losera e Gavaudan • Avairon • Region naturala d'Occitània

##### Views

- Article
- Discussion
- Version actuala

##### Recercar